Diari Oficial de la Generalitat Valenciana


Sumari del DOGV 4300, del 25-07-2002 (2002/8073)

RESOLUCIÓ de 19 de juliol de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Acord específic de col·laboració entre la Generalitat Valenciana i l'Ens Públic Radiotelevisió Espanyola sobre programació territorial de TVE.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4300

Data del DOGV
:   25-07-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/8073


Data del document
:   19-07-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * televisió

RESOLUCIÓ de 19 de juliol de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Acord específic de col·laboració entre la Generalitat Valenciana i l'Ens Públic Radiotelevisió Espanyola sobre programació territorial de TVE. [2002/X8073]
  
Subscrit, després de la tramitació prèvia reglamentària, entre la Generalitat Valenciana i l'Ens Públic Radiotelevisió Espanyola, el 10 de juny de 2002, un Acord específic de col·laboració sobre programació territorial de TVE, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Acord, que ha quedat inscrit al Registre de Convenis amb el número 0452/2002, i que figura com a annex d'aquesta resolució.
  
València, 19 de juliol de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Acord específic de col·laboració entre la Generalitat Valenciana i l'ens públic Radiotelevisió Espanyola sobre programació territorial de TVE.
  
València, 10 de juny de 2002
  
Reunits:
  
D'una part, la consellera Portaveu del Govern, senyora Alicia de Miguel García, que actua en exercici del seu càrrec i en representació de la Generalitat Valenciana, autoritzada per a aquest acte per acord del Govern Valencià de data 7 de maig de 2002.
  
I d'una altra, el senyor Marcelino Alonso López, secretari general de l'ens públic RTVE, en nom i representació de RTVE, CIF M-2521226 H en virtut de l'articule 2 de la Disposició 3/1998, de 14 de gener, de la Direcció General de RTVE, d'Organització Funcional del Ens Públic i de les seues Societats.
  
Intervenen ambdós en l'exercici de les facultats que legalment els confereixen els càrrecs que exerceixen, i reconeixen mútuament la legitimació per a la subscripció d'aquest conveni i, a l'efecte.
  
Manifesten:
  
Primer. Amb data 28 d'abril de 1998, la Generalitat Valenciana i RTVE van subscriure un acord marc en matèria de televisió.
  
Segon. En la clàusula segona del citat acord marc, els signataris d'aquest conveni es comprometen fermament a habilitar les fórmules precises per a mantenir i millorar i, si és procedent, per a ampliar la programació regional que s'emet a través de les cadenes de televisió de les quals és titular RTVE.
  
La Generalitat Valenciana i RTVE coincideixen que el manteniment, millora i ampliació de la programació regional exigeix un esforç comú, i per això les parts signatàries subscriuen el present conveni específic a l'empara de la clàusula quarta de l'acord marc de referència i, en conseqüència
  
Acorden:
  
Primer. La programació regional de TVE, en l'àmbit territorial de la Generalitat Valenciana es materialitzarà en la desconnexió de les emissions regulars de TVE de dilluns a dissabte, ambdós inclusivament, per a l'emissió d'una programació específica per a la Comunitat Valenciana, desconnexió que tindrà lloc en les bandes horàries que s'especifiquen en la clàusula següent.
  
Segon. Les franges horàries en les quals es materialitzarà la desconnexió als efectes previstos en la clàusula que precedeix seran les següents:
  
a) En la primera cadena de TVE, de dilluns a divendres, ambdós inclosos de 14 a 14.30 hores.
  
b) En la Segona Cadena de TVE, de dilluns a divendres, ambdós inclosos, de 20 a 21 hores i el dissabte de 19.30 a 20.00 hores.
  
Si excepcionalment la desconnexió a què es refereixen els apartats anteriors no tinguera lloc, totalment o parcial, per emetre's per TVE esdeveniments d'interès nacional, s'informarà prèviament i amb la suficient antelació a la Generalitat Valenciana i es compensarà a aquesta mitjançant desconnexions addicionals en les dates i franges horàries que a l'efecte acorde la comissió mixta paritària prevista en la clàusula onzena del present acord o mitjançant l'emissió en la programació de la segona cadena d'esdeveniments produïts en l'àmbit territorial de la Generalitat Valenciana de rellevància per a aquesta.
  
Tercer. La programació a emetre en les franges horàries de desconnexió en la primera cadena a què es refereix l'apartat a) del punt segon serà primordialment informativa dels puntuals esdeveniments produïts en l'àmbit territorial de la Generalitat Valenciana, que haurà d'atendre en tot cas els principis d'objectivitat, veracitat i imparcialitat.
  
Quart. La programació a emetre en les franges horàries de desconnexió en la segona cadena que contempla l'apartat b) del punt segon tindrà com a objecte donar a conèixer als ciutadans la realitat cultural, econòmica, social i històrica de la Comunitat Valenciana. A tal fi, la Generalitat Valenciana podrà contractar, al seu càrrec, amb tercers la producció de programes susceptibles de ser emesos en dites franges horàries.
  
No obstant això, en la programació a emetre a la segona cadena el dissabte, a què es refereix l'apartat b) del punt segon, podrà informar-se dels esdeveniments produïts en l'àmbit territorial de la Comunitat Valenciana al llarg de la setmana.
  
La programació a què es refereix aquesta clàusula s'emetrà preferentment en valencià.
  
Cinquè. En compliment del que estableix la clàusula tercera de l'acord marc, la Generalitat Valenciana abonarà a RTVE la quantitat de 601.010,- euros equivalent a 47.363.761,86 PTA que, a càrrec de l'aplicació pressupostària 79.48.803.44.1, codi línia de subvenció T2627000, Conveni amb RTVE Programació TVE Comunitat Valenciana, del vigent Pressupost de la Generalitat Valenciana, serà satisfeta d'una sola vegada després de la signatura del present acord i prèvia presentació d'aval reglamentàriament constituït pel dit import a favor de la conselleria del Portaveu del Govern de la Generalitat Valenciana.
  
Amb data de 31 de desembre de 2002, la Direcció General de Comunicació de la conselleria del Portaveu del Govern certificarà que s'ha complit satisfactòriament l'objecte del conveni, la qual cosa en qualsevol cas serà requisit per a la devolució de l'aval reglamentàriament constituït i dipositat com a garantia seua.
  
Sisè. Correspon a RTVE la comercialització dels espais publicitaris a emetre en TVE en les franges horàries de desconnexió.
  
Setè. A més de les desconnexions establides en el punt segon, La 2 de TVE podrà desconnectar ocasionalment en altres franges horàries per a oferir en directe en l'àmbit de la Comunitat Valenciana, i a sol·licitud d'aquesta davant la Direcció General de RTVE, algun esdeveniment que tinga especial relleu d'interès per a l'audiència de la Comunitat. En aquests casos, les despeses de tota índole que la retransmissió del referit esdeveniment comporte per a TVE seran sufragats per la Generalitat Valenciana, prèvia consignació pressupostària suficient i adequada.
  
Vuitè. A petició de RTVE la Generalitat Valenciana, aportarà tots els mitjans tècnics nous que siguen necessaris per al compliment dels fins que es contemplen en aquest document, sempre que no vinguen exigits per modificacions tecnològiques.
  
Novè. El present conveni específic produirà efectes des d'1 de gener de 2002 i mantindrà la seua vigència fins al 31 de desembre de 2002, si bé podrà ser prorrogat anualment abans del seu venciment, en aquest cas s'actualitzarà l'import de l'aportació que es preveu en la clàusula cinquena en la quantia que resulte de l'aplicació del pertinent Índex de Preus al Consum. De manera semblant a la que s'indica en la clàusula setena, cal assenyalar que les despeses derivades de l'actualització de la dita aportació seran sufragades per la Generalitat Valenciana, sempre que existisca prèvia consignació pressupostària adequada i suficient. Les desconnexions de les emissions regulars de TVE es produeixen des de d'1 de gener d'enguany.
  
Deu. De conformitat amb el que preveu l'article 7 del Decret 20/1993, de 8 de febrer, pel qual es regula el Registre de Convenis i s'estableix el règim jurídic pressupostari dels convenis que subscriga la Generalitat Valenciana, el Govern Valencià podrà rescindir el present conveni en cas d'incompliment de la prestació acordada.
  
D'igual manera, RTVE podrà rescindir aquest conveni en cas d'incompliment per part de la Generalitat Valenciana.
  
Onze. Per al seguiment, supervisió, interpretació i execució del present conveni específic es constituirà una comissió mixta paritària formada per les següents persones:
  
Per part de la Generalitat Valenciana, la consellera Portaveu del Govern o persona que delegue.
  
Per part de RTVE, el secretari general de l'esmentat ens públic o persona que delegue.
  
Per tant, havent complit tots els tràmits previs reglamentàriament i en prova de conformitat, les parts firmen aquest conveni per quintuplicat al lloc i data al principi indicats.
  
La consellera Portaveu del Govern,
  
ALICIA DE MIGUEL GARCÍA
  
El secretari general de RTVE,
  
MARCELINO ALONSO LÓPEZ